[{"text_idx": "#000005", "text": "Naftareostus kasvatab rannikumuldade liigilist mitmekesisust"}, {"text_idx": "#000007", "text": "Naftareostused vo\u0303ivad tekitada ku\u0308ll ma\u0308rkimisva\u0308a\u0308rset keskkonnakahju, kuid need kasvatavad ka rannikualade mullas leiduvate bakterikoosluste liigilist mitmekesisust, selgub Tallinna Reaalkooli o\u0303pilase Margaret Hooki uurimusest."}, {"text_idx": "#000008", "text": "La\u0308a\u0308nemeri on u\u0308ks ko\u0303ige tihedama laevaliiklusega piirkondi maailmas. Naftat veetakse selle kaudu igal aastal ligikaudu 160 miljonit tonni. Seeto\u0303ttu pole imekspandav, et ikka ja ja\u0308lle juhtub suuremaid vo\u0303i va\u0308iksemaid o\u0303nnetusi, mille to\u0303ttu satub merre naftat."}, {"text_idx": "#000009", "text": "Sellest osa jo\u0303uab omakorda rannikualadele. Kui naftaga kaetud hu\u0308lgeid ja linde oskavad ette kujutada ilmselt suurem osa inimesi, siis nafta toimel mullas tekkivate muudatuste kohta on teada va\u0308hem. Seda otsustaski Hook uurida."}, {"text_idx": "#000010", "text": "Parema u\u0308levaate saamiseks kogus ta 2016. aasta teisel poolel mullaproove Tilgu ja Paljassaare sadama u\u0308mbrusest ning So\u0303rve poolsaare rannikult. Seeja\u0308rel eraldas ja ja\u0308rjestas ta Tallinna u\u0308likooli teadlaste juhendamisel mullas leidunud DNA. Pa\u0308rilikkusaine po\u0303hjal sai va\u0308lja uurida, millised bakteriru\u0308hmad elasid sealsetes muldades."}, {"text_idx": "#000011", "text": "Tuli va\u0308lja, et mullas leiduvate naftat lagundavate bakterite ja naftareostuse toimumisaja vahel on to\u0303epooles seos. Mida suurem on saasteaine kogus, seda mitmekesisem on mulla elus osa. Seda va\u0308hemalt juhul, kui reostusest on mo\u0308o\u0308das va\u0308hem kui 10 aastat. Sellest saab omakorda ja\u0308reldada, et mida hiljutisem on reostus, seda mitmekesisem on mullas leiduvate bakterite kooslus."}, {"text_idx": "#000012", "text": "Erinevaid proove vo\u0303ib vo\u0303rrelda seega aga vaid juhul, kui randa jo\u0303udnud nafta kogus ei erine olulisel ma\u0308a\u0308ral."}, {"text_idx": "#000013", "text": "Uurimisto\u0308o\u0308d on plaanis ja\u0308tkata suurema projekti raames. Muu hulgas uuritakse ja\u0308rgmise sammuna naftaga reostunud pinnaste keemilist koostist ning seost naftat lagundavate bakterite ja aja vahel, kui reostusest on mo\u0308o\u0308dunud 1, 2, 5, 10 ja 20 aastat."}, {"text_idx": "#000016", "text": "Mikroobid suudavad lagundada merre sattunud naftat"}, {"text_idx": "#000035", "text": "2016. aasta O\u0303pilaste teadusfestivalil otsiti aga muu hulgas seost kalakajaka noka va\u0308rvuse ning linnu seisundi vahel ning seda kuidas Eduard Vilde nimelise kolhoosi esimees August Lepasaar panustas oma eluajal kohalikku kogukonnaelusse."}]